wickkiey/tamil-wikipedia-chunked huggingface dataset:
# சமச்சீர் குலம்

## வரிசைமாற்றங்களின் சேர்வை

n உறுப்புகள் உள்ள ஒரு கணத்தின் எல்லா வரிசைமாற்றங்களையும் ஒன்றுக்கொன்று சேர்க்கக்ககூடிய சேர்வை விதி ஒன்றிருக்கிறது.அதாவது,
{1,2,3,4,5} என்ற 5-கணத்தை எடுத்துக் கொள்ளுவோம்.  
::<math>\sigma = \begin{pmatrix}1 & 2 & 3 & 4 & 5\\
5 & 4 & 3 & 1 & 2
\end{pmatrix}</math>  
::<math>\tau = \begin{pmatrix}1 & 2 & 3 & 4 & 5\\
2 & 4 & 5 & 1 & 3
\end{pmatrix}</math>  
என்றால்,  
::<math>\sigma \circ \tau = \begin{pmatrix}1 & 2 & 3 & 4 & 5\\
4 & 1 & 2 & 5 & 3
\end{pmatrix}</math>  
அதாவது, முதலில் <math>\tau</math>; பிறகு <math>\sigma</math>. வேறுவிதமாகச் சொன்னால், சேர்வை வலமிருந்து இடம் போகிறது.
<math>\sigma \circ \tau</math> வை <math>\sigma\tau</math> என்றே எழுதவும் செய்யலாம்.
# சமச்சீர் குலம்

## சமச்சீர் குலம்

<math>n</math> பொருள்களின் வரிசைமாற்றங்கள் எல்லாம் அடங்கிய கணம் <math>S_n</math> என்று குறிக்கப்படும். இதனில் <math>n!</math> வரிசைமாற்றங்கள் உள்ளன. இது மேலே வரையறுக்கப்பட்ட சேர்வைக்கு குலம் ஆகிறது. இது **n பொருள்களின் சமச்சீர் குலம்** (Symmetric Group on n objects) எனப்படும். இது <math>n!</math> உறுப்புகள் கொண்ட ஒரு முடிவுறு குலம். ஒரு பொருள்களையும் இடம் மாற்றாத முற்றொருமை வரிசைமாற்றம் தான் இந்த குலத்தின் முற்றொருமை உறுப்பு ; அதாவது,  
:: <math>e = \begin{pmatrix}1 & 2 & 3 &\dots & n\\
1 & 2 & 3 &\dots & n
\end{pmatrix}</math>.  
மற்றும் ஒவ்வொரு வரிசைமாற்றத்திற்கும் எளிதில் அதனுடைய நேர்மாற்றைத் தெரிந்துகொள்ள முடியும்.  
எ.கா. ::<math>\sigma = \begin{pmatrix}1 & 2 & 3 & 4 & 5\\
5 & 4 & 3 & 1 & 2
\end{pmatrix}</math> என்றால் அதன் நேர்மாறு  
= <math>\sigma^{-1} = \begin{pmatrix}1 & 2 & 3 & 4 & 5\\
4 & 5 & 3 & 2 & 1
\end{pmatrix}</math>
# சமச்சீர் குலம்

## பரிமாறாக்குலம்

S<sub>1</sub>, S<sub>2</sub> ஐத்தவிர மீதமெல்லா சமச்சீர் குலங்களும் பரிமாறாக் குலங்களே. 6 ஆவது கிரமமுள்ள S<sub>3</sub> தான் **மீச்சிறு பரிமாறாக்குலம்**.
# விக்கிப்பீடியா:முதற்பக்கக் கட்டுரைகள்/சூலை 31, 2011

**ஈருறுப்புத் தேற்றம்** என்பது அடிப்படை இயற்கணிதத்தில் ஓர் ஈருறுப்புக் கோவையின் அடுக்குகளின் இயற்கணித விரிவுகளைத் தருகிறது. (*x*&nbsp;+&nbsp;*y*)<sup>*n*</sup>ன் விரிவை, *ax*<sup>*b*</sup>*y*<sup>*c*</sup> என்ற வடிவில் உள்ள உறுப்புகளின் கூட்டலாக எழுதலாம். b,c இரண்டும் குறையற்ற முழுஎண்கள், ஆகும். ஒவ்வோர் உறுப்பின் குணகமான a ஆனது n, bஇன் மதிப்புகளைப் பொறுத்து ஒரு குறிப்பிட்ட மிகை முழுஎண்ணாகும். விரிவிலுள்ள உறுப்புகளில் பூச்சியஅடுக்கு கொண்ட பகுதி இருந்தால் அப்பகுதியை எழுதாமலேயே விட்டுவிடலாம். ஈருறுப்புக் குணகங்களும் அவற்றின் முக்கோண அமைப்பும், கிபி 17ம் நூற்றாண்டின் பிரெஞ்சுக் கணிதவியலாளர் பிலைஸ் பாஸ்கலின் கண்டுபிடிப்பாகக் கருதப்பட்டாலும், அவருக்கு முந்தைய காலத்துக் கணிதவியலாளர்களும் அவற்றைப் பற்றி அறிந்திருந்தனர். இந்தியக் கணிதவியலாளரான பிங்கலர் கிமு 3ம் நூற்றாண்டில் உயர்வரிசை அடுக்குகளுக்கான விரிவினைக் குறிப்பிட்டுள்ளார். **மேலும்...**
---  
**ஹென்றி ஆல்காட்** (1832-1907) பல முகங்கள் கொண்ட இவர் ஒரு அமெரிக்க இராணுவ அதிகாரி, பத்திரிகையாளர், வழக்கறிஞர் மட்டுமல்லாது இவர் பிரம்மஞான சபையின் (தியோசாபிகல் குழுமம்) நிறுவனர்களில் ஒருவர். ஐரோப்பிய வேர்களைக் கொண்ட பிரபலங்களில் முதன் முறையாக பௌத்தத்திற்கு மாறிய பெருமை இவரையே சாரும். மேலும் பிரும்மஞான சங்கத்தின் தலைவராக இவர் மிக சிறப்பாக பணியாற்றி பௌத்த மத கூறுகளை புரிந்துகொள்வதில் ஒரு மறுமலர்ச்சி ஏற்படுத்தினார். மேற்குலக பார்வையில் பௌத்தத்தை முன்னிறுத்திய இவர் ஒரு நவீன பௌத்த அறிஞராக கருதபடுகிறார். இலங்கையில் பௌத்தத்தை மறு சீரமைப்பதில் இவருடய பங்கு முக்கியமானது. இன்றைய இலங்கையின் மத, கலாசார, தேசிய பண்புகளை மறுநிர்மாணம் செய்தவர் என்றும் இலங்கையின் விடுதலைப் போராட்டத்தின் நாயகர்களில் ஒருவர் என்றும் இன்றும் இலங்கையில் இவரின் பால் பெரும் மரியாதையோடு இருக்கின்றனர். அமெரிக்க உள்நாட்டு போரின் காலங்களில் அவர் ராணுவத்தில் பணியாற்றி பின்னர் வழக்கறிஞர் ஆனார். எலனா பிளவாத்ஸ்கியின் அறிமுகம் மற்றும் நட்பு, அவருள் இருந்த தணியாத ஆன்மிக மோகம் இவை அனைத்தும் இணைந்து பிரும்மஞான சங்கம் தொடங்குவதற்கான முகாந்திரத்தைக் கொடுத்தன. **மேலும்...**
# ஜோ கொக்ஸ்

**ஜோ கொக்ஸ்** (*Joe Cox )*, பிறப்பு: சூன் 28 1886, இறப்பு: சூலை 4 1971), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 42 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 - 1914 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# செலீனோசிஸ்டீன்

**செலீனோசிஸ்டீன்** [Selenocysteine (Se-Cys)] என்னும் அமினோ அமிலம் பல்வேறு நொதிகளில் (உதாரணமாக, *குளூடாதையோன் பெராக்சைடுகள்*, *டெட்ராஅயோடோதைரோனின் அயோடின் நீக்கிகள்*, *தையோரெடாக்சின் குறைப்பிகள்*, *ஃபார்மேட் ஹைட்ரசன் நீக்கிகள்*, *கிளைசின் குறைப்பிகள்* மற்றும் சில *ஹைட்ரசன் ஏற்றிகள்*) உள்ளது.
# செலீனோசிஸ்டீன்

## பெயரிடல்முறைமை

வேதிப்பெயர் ஒழுங்குமுறைக் குழுவினால் (IUPAC/IUBMB) செலீனோ சிஸ்டீனின் மூவெழுத்து மற்றும் ஓரெழுத்தாக, **Sec** மற்றும் **U** முறையேப் பரிந்துரைக்கப்பட்டுள்ளது.
# செலீனோசிஸ்டீன்

## கட்டமைப்பு

சிஸ்டீனைப் போன்ற கட்டமைப்பை செலீனோசிஸ்டீன் கொண்டிருந்தாலும், கந்தகத்திற்கு பதிலாக செலீனியம் அணுவைக் கொண்டுள்ளதால் செலீனோல் தொகுதியை உருவாக்குகிறது. ஒன்று (அ) அதற்கு மேற்பட்ட செலீனோ சிஸ்டீன் படிவங்களைக் கொண்டப் புரதங்கள் செலீனோ புரதங்கள் என்றழைக்கப்படுகின்றன.
# செலீனோசிஸ்டீன்

## உயிரியல் பண்புகள்

செலீனோசிஸ்டீன், சிஸ்டீனைக் காட்டிலும் குறைந்த காடித் தன்மை எண்ணையும் (pKa), ஆனால் அதிக குறைப்புத் திறனையும் கொண்டதாகவும் உள்ளது. இப் பண்புகள், செலீனோ சிஸ்டீனை எதிர் ஆக்சிகரணப் புரதங்களில் பயன்பட உதவுகிறது.
# கொட்பிரி கிரிப்ஸ்

**கொட்பிரி கிரிப்ஸ்** (*Godfrey Cripps*, பிறப்பு: அக்டோபர் 19 1865, இறப்பு: சூலை 27 1943), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , நான்கு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
# பொப் கிரிஸ்

**பொப் கிரிஸ்** (*Bob Crisp *, பிறப்பு: மே 28 1911, இறப்பு: மார்ச்சு 2 1994), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 62 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1934 - 1935 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# டேரில் கலினன்

**டெரில் கலினன்** (*Daryll Cullinan*, பிறப்பு: மார்ச்சு 4 1967, தென்னாப்பிரிக்க அணியின் துடுப்பாட்டக்காரர். இவர் 70 தேர்வுத் துடுப்பாட்டப் போட்டிகளிலும் , 138 ஒருநாள் பன்னாட்டுத் துடுப்பாட்டப் போட்டிகளிலும் 246 முதல்தர துடுப்பாட்டப் போட்டிகளிலும், 330 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 -2001 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், [ 1993 -2000 ஆண்டுகளில் [ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டப்]] போட்டிகளிலும் பங்குகொண்டார்.
# சைட் கார்னவ்

**சைட் கார்னவ்** (*Syd Curnow*, பிறப்பு: திசம்பர் 16 1907, இறப்பு: சூலை 28 1986), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 51 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# அனைத்துலக தமிழ் வானொலி

**அனைத்துலக தமிழ் வானொலி** என்பது கனடாவில் இருந்து ஒலிபரப்படும் 24 மணிநேர தமிழ் வானொலி ஆகும். இதன் தலைமை ஒலிபரப்பாளர் கலாதரன் ஆவார். இந்த வானொலி காலாதரன் அவர்களோடு கனேடியத் தமிழ் வானொலி பிணக்கில் ஈடுபட்டதைத் தொடர்ந்து பிரிந்து சென்று இந்த வானொலியைத் தொடங்கினார்.
# கெவின் அர்னொட்

**கெவின் அர்னொட்** (*Kevin Arnott*, பிறப்பு: மார்ச்சு 8 1961 ), சிம்பாப்வே அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் , 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1987 - 1993 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# அன்டி பிலிக்னொட்

**அன்டி பிலிக்னொட்** (*Andy Blignaut*, பிறப்பு: திசம்பர் 20 1970 ), சிம்பாப்வே அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும் , 51 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2004 - 2006 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# டேவிட் பிரெயின்

**டேவிட் பிரெயின்** (*David Brain*, பிறப்பு: திசம்பர் 20 1970 ), சிம்பாப்வே அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 - 1995 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# எடோ பிரண்டஸ்

**எடோ பிரண்டஸ்** (*Eddo Brandes*, பிறப்பு: மார்ச்சு 5 1963, சிம்பாப்வே அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும் , 59 ஒருநாள் பன்னாட்டுத் துடுப்பாட்டப் போட்டிகளிலும் 60 முதல்தர துடுப்பாட்டப் போட்டிகளிலும், 126 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1999 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1987 - 1999 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரே பிரண்ட்

**கிரே பிரண்ட்** (*Gary Brent*, பிறப்பு: சனவரி 13 1976, சிம்பாப்வே அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 70 ஒருநாள் பன்னாட்டுத் துடுப்பாட்டப் போட்டிகளிலும் 61 முதல்தர துடுப்பாட்டப் போட்டிகளிலும், 129 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 -2001 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1996 - 2008 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தமிழ் வண்

**தமிழ் வண்** என்பது 'தமிழ் ஒன் இன்க்.' என்ற நிறுவனத்திற்கு சொந்தமான கனடா நாட்டில் இருக்கும் கனேடியத் தமிழர்களுக்கான 24 மணி நேரம் ஒளிபரப்பப்படும் பொழுதுபோக்கு தொலைக்காட்சி சேவை ஆகும். இந்த அலைவரிசை 6 செப்டம்பர் 2001 ஆம் ஆண்டு முதல் தொராண்டோ இடத்தை மையமாக வைத்து தனது ஒளிபரப்பை செய்து வருகிறது.
# தமிழ் வண்

## வரலாறு

தமிழ் வண் தொலைக்காட்சி முதலில் நெட்வொர்க் தெலிவிசன் இன்றர்நேசனல் நிறுவனத்திற்குச் சொந்தமானது, அவர்கள் கனேடிய வானொலி தொலைக்காட்சி மற்றும் தொலைத்தொடர்பு ஆணையத்தால் 'தமிழ் சேவை' என்ற சிறப்பு சேனலைத் தொடங்க உரிமம் பெற்றனர். இது தமிழ் பேசும் கனேடியத் தமிழர்களுக்காக உருவாக்கப்பட்டது. பின்னர் இந்த அலைவரிசை செப்டம்பர் 6, 2001 அன்று ரோஜர்ஸ் கேபிளில் தமிழ் தொலைக்காட்சி என்ற பெயரில் தொடங்கப்பட்டது.  
பிப்ரவரி 9, 2001 அன்று பீதாம்பரன் கோணேஸ்வரன் என்பவரால் நெட்வொர்க் தெலிவிசன் இன்றர்நேசனலை மீடியாநெட் கனடா லிமிடெட் என்ற நிறுவனத்திற்கு விற்கப்பட்டது. பின்னர் பிலிப் கோணேசுவரன் என்பவரின் தலைமை நிருவாகத்தின் கீழ் இயக்கப்பட்டது. திசம்பர் 5, 2002 அன்று இந்த அலைவரிசையை கட்டண தொலைக்காட்சி சேவையிலிருந்து வழக்கமான சிறப்பு சேவையாக மாற்றப்பட்டது.  
இந்த அலைவரிசை செப்டம்பர் 2006 இல் 'தமிழ் வண்' என மறுபெயரிடப்பட்டது. பின்னர் பிப்ரவரி 1, 2008 அன்று தமிழ் ஒன் இன்க் என்ற நிறுவனத்திற்கு சொந்தமானது. இந்த அலைவரிசையை சுபனசிறி வைத்திலிங்கம் என்பவர் வாங்கினார். ஆகத்து 30, 2013 அன்று தமிழ் வண் உரிமம் பெற்ற வகை பி சிறப்பு சேவையிலிருந்து விலக்கு பெற்று மூன்றாம் மொழி சேவையாக மாற்றப்பட்டது. சூன் 2016 இல், தமிழ் ஒன் உயர் வரையறு தொலைக்காட்சி சேவைக்கு மாறியது.
# தமிழ் விசன்

**தமிழ் விசன்** என்பது கனடா நாட்டில் இருந்து 'தமிழ் விசன் இன்டர்நேஷனல்' என்ற நிறுவனத்திற்கு சொந்தமான கனேடியத் தமிழர்களுக்கான 24 மணி நேரம் ஒளிபரப்பப்படும் பொழுதுபோக்கு தொலைக்காட்சி சேவை ஆகும். இந்த அலைவரிசை செப்டம்பர் 7, 2001 ஆம் ஆண்டு முதல் தொராண்டோ மற்றும் ஒன்றாரியோவை தலைமையகமாகக் கொண்டு, வட அமெரிக்காவின் மிகப்பெரிய தமிழ் ஊடகமாக இயங்கி வருகிறது. தமிழ் விசன் உயர் வரையறு தொலைக்காட்சியை சனவரி 14, 2017 ஆம் ஆண்டு முதல் ஒளிபரப்ப தொடங்கியது.  
இந்த அலைவரிசையில் குடும்ப நாடகங்கள், நகைச்சுவைகள், நடனம் மற்றும் பட்டு போட்டி நிகழ்ச்சிகள், அரசியல், உடல்நலம் மற்றும் திரைப்படங்கள் பற்றிய நிகழ்ச்சிகள், பிரபலங்களை நேர்காணல், செய்தி அறிவிப்புகள் போன்ற பல வகை நிகழ்ச்சிகளை தயாரித்து மற்றும் பிற ஊடகங்களிடம் இருந்து வாங்கி ஒளிபரப்பு செய்து வருகிறது.
# தமிழ் விசன்

## வரலாறு

தமிழ் விசன் இன்டர்நேஷனல (தமிழ் விசன்) என்பது செப்டம்பர் 7, 2001 ஆம் ஆண்டு முதல் கனடாவில் இருந்து வகை பி சிறப்பு தமிழ் மொழி பிரிவின் கீழ் இயங்குகின்றது. இது வட அமெரிக்காவின் மிகப்பெரிய தமிழ் ஊடகம் ஆகும். பின்னர் செப்டம்பர் 17, 2012 ஆம் ஆண்டு முதல் உரிமம் பெற்ற வகை பிசிறப்பு சேவையிலிருந்து விலகி, மூன்றாம் மொழி சேவையின் கீழ் ஒளிபரப்பி வருகின்றது.
# கிரவின் பிரைன்ட்

**கிரவின் பிரைன்ட்** (*Gavin Briant*, பிறப்பு: ஏப்ரல் 11 1969 ), சிம்பாப்வே அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 - 1995 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஏடிஎன் செயா தொலைக்காட்சி

**ஏடிஎன் ஜெயா தொலைக்காட்சி** என்பது 'ஆசிய தொலைக்காட்சி நெட்வொர்க்கிற்கு' சொந்தமான கனடா நாட்டில் இருக்கும் கனேடியத் தமிழர்களுக்கான 24 மணி நேரம் ஒளிபரப்பப்படும் பொழுதுபோக்கு தொலைக்காட்சி சேவை ஆகும். இந்த அலைவரிசை 30 ஆகஸ்ட் 2013 ஆம் ஆண்டு முதல் ஜெயா தொலைக்காட்சியின் நிகழ்ச்சிகளையும், கனடிய உள்ளடக்கத்தையும் ஒளிபரப்புகிறது.  
இந்த அலைவரிசை ஆரம்பத்தில் 'ஏடிஎன் தமிழ் தொலைக்காட்சி' என்றே ஆரம்பிக்கப்பட்டது. பின்னர் ஜெயா தொலைக்காட்சியுடன் ஒப்பந்தம் செய்து 'ஏடிஎன் ஜெயா தொலைக்காட்சி' என்று பெயர் மாற்றம் பெற்றது.
# ஏடிஎன் செயா தொலைக்காட்சி

## வரலாறு

நவம்பர் 24, 2000 அன்று, ஏடிஎன்னுக்கு கனடிய வானொலி தொலைக்காட்சி மற்றும் தொலைத்தொடர்பு ஆணையத்திடமிருந்து 'ஏடிஎன் தமிழ் தொலைக்காட்சி' என்ற தொலைக்காட்சி அலைவரிசை தொடங்க அனுமதி வழங்கப்பட்டு தனது சேவையை ஒளிபரப்பு செய்தது. பின்னர் ஆகஸ்ட் 30, 2013 அன்று ஜெயா தொலைக்காட்சியிடம் உரிமம் பெற்றும் வகை பி தமிழ் மொழி என்ற பிரிவின் கீழ் 'ஏடிஎன் ஜெயா தொலைக்காட்சி' என்ற பெயரில் ஒளிபரப்பு செய்து வருகிறது.
# கிளென் புரூக் - ஜாக்சன்

**கிளென் புரூக் - ஜாக்சன்** (*Glen Bruk-Jackson*, பிறப்பு: ஏப்ரல் 25 1969 ), சிம்பாப்வே அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டிலும் கலந்து கொண்டுள்ளார். இவர் 1993 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# மார்க் பர்மிஸ்டர்

**மார்க் பர்மிஸ்டர்** (*Mark Burmester*, பிறப்பு: சனவரி 24 1968 ), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 -1995 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# லேன் புச்சார்ட்

**லேன் புச்சார்ட்** (*Iain Butchart*, பிறப்பு: மே 9 1960 ), சிம்பாப்வே அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 20 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 -1995 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிலும் பங்குகொண்டார்.
# சௌராட்டிர மொழி எழுத்து

**சௌராஷ்டிர மொழி** :*சௌரசேனி* - பிராகிருத மொழிகளின் திரிபு என்று சௌராட்டிர மொழி அறிஞர் தொ. மு. இராமராய் கூறியுள்ளார்.
# சௌராட்டிர மொழி எழுத்து

## வரலாறு

1876 -ஆம் ஆண்டில் முதல் சௌராஷ்டிர எழுத்துப் புத்தகம் வெளியாகியது. மொழி அறிஞர் இலக்குமணாசாரியும் அவருடைய சீடர் தொ. மு. இராமாராயும் சேர்ந்து சௌராஷ்ட்ர மொழிக்கு எழுத்துருவை சீர்படுத்தியுள்ளனர்.  
கவி வேங்கட சூரி சுவாமிகள் புனைந்த சௌராஷ்டிர சங்கீத ராமாயணம் தெலுங்கு எழுத்தில் (1905-ல்) அச்சானது. தமிழில் நான்கு விதமான ஒலிகள் க, ச, ட, த, ப என்ற வல்லின எழுத்துகளுக்கு இல்லாததால் தெலுங்கு எழுத்தில் அச்சிடப்பட்டது.  
சௌராட்டிர மொழி எழுத்துக்களின் வளர்ச்சி ஆரம்ப கட்டத்தில் இருந்ததால் ஒரு சில புத்தகங்களே சௌராஷ்ட்ர லிபியில் அச்சடிக்கப் பட்டன. எல்லோருக்கும் சென்றடைய வேண்டுமென்பதற்காக தமிழ் எழுத்தில் க, ச, ட, த, ப என்ற மெய்யெழுத்துகளுக்கு க, க2, க3, க4 என்று சிறிய அளவில் 2,3,4 எண்களை எழுதி உச்சரிப்பு வித்தியாசத்தைக் குறித்தனர்.  
தொ. மு. இராமராய்க்கு பின்பும் பல வருடங்கள் வரை சௌராஷ்ட்ர எழுத்தில் புத்தகங்கள் அச்சடிக்கப்பட்டன. 1897, 1898, 1899 மற்றும் 1900 ஆண்டில் நடைபெற்ற சௌராட்டிரர் மாநாடுகளில் சௌராஷ்டிர எழுத்திற்கு ஆதரவளித்து அதையே எல்லோருக்கும் கற்பிக்க வேண்டும் என்று தீர்மானங்கள் நிறைவேற்றப்பட்டன. ஆனால் 1920 -ம் ஆண்டில் நடைபெற்ற 5-வது மாநாட்டில் சிலர் சௌராஷ்டிர மொழிக்கு தேவநாகரி எழுத்தை உபயோகிக்கவேண்டும் என்று தீர்மானத்தை பலத்த எதிர்ப்புக்கிடையில் நிறைவேற்றினர். ஆனால் தேவநாகரி எழுத்தில் சௌராஷ்டிர மொழிக்கு தேவைப்படும் குறியீடுகள் சில இல்லாமலிருந்ததால் அதை சரியாக பயன்படுத்த இயலவில்லை. அப்பொழுது இருந்த தலைவர்களும் சௌராஷ்டிர எழுத்தை கற்காததால் பின்னால் வந்தவர்களும் அதை உதாசீனப்படுத்தினர். பின்னாளில் வந்த தலைவர்கள் சௌராஷ்டிர எழுத்து ஈய அச்சுக்களை உருக்கி அழித்து தேவநாகரி எழுத்தின் உபயோகத்தை அதிகரிக்க முயன்றனர்.  
இதனால் சௌராஷ்டிர எழுத்தில் புத்தகங்கள் அச்சிடுவது கடினமாயிற்று. ஆயினும் தொ. மு. இராமராய்யின் சீடர்கள் தொடர்ந்து கையாலேயே சௌராட்டிர மொழியை அதன் எழுத்திலேயே எழுதி வந்தனர்.  
இந்தியா சுதந்திரமடைந்து மொழிவாரி மாநிலங்கள் தோன்றிய பின்பு நாட்டிற்கு ஒரு பொது எழுத்து தேவை என்ற குரலுக்கு ஆதரவு குறைந்ததுடன் தமிழ்நாட்டில் இந்தி எதிர்ப்பு ஏற்பட்டு இருமொழிக்கொள்கை பள்ளிகளில் பின்பற்றியதால் தேவநாகரி எழுத்தில் யாரும் எழுத ஆர்வம் காட்டவில்லை.  
தொ. மு. இராமராய்யின் சீடர்களின் வழிவந்த வந்த ஆசிரியர் ஓபுளா. கு. ராமானந்தம் பி.ஏ.பி.டி அவர்கள் கட்டையில் பிளாக் செய்து முதலாம் வகுப்பிற்கான பாடப் புத்தகத்தை ஸௌராஷ்டிர எழுத்திலேயே அச்சிட்டு வெளியிட்டார்.  
சௌராஷ்டிர வித்யா பீடம் என்ற அமைப்பு தோற்றுவிக்கப்பட்டு தொ. மு. இராமராய் நினைவு பாடசாலை மூலமாக சௌராஷ்டிர எழுத்து வகுப்புகள் தொடர்ந்து நடத்தப்பட்டன. பின்பு சீர்மிகு சௌராஷ்டிர இலக்கிய கழகம் (ஸ்ரேஷ்ட ஸௌராஷ்ட்ர ஸாஹித்ய ஸபா) தோற்றுவிக்கப் பட்டு சௌராஷ்டிர மொழியில் நூல்கள் வெளியிடப்பட்டன.  
சௌராஷ்டிர கணினி எழுத்துருக்கள் (Sureshu, 'Sourashtra' in Unicode) உருவாக்கப்பட்டன. சௌராஷ்டிர எழுத்து ஒருங்குறியீட்டிலும் இடம் பெற்றது.
# சௌராட்டிர மொழி எழுத்து

## எழுத்துமுறைகள்

சௌராட்டிர மொழியை, தமிழ், தேவநாகரி, மற்றும் சௌராட்டிர எழுத்துகளிலேயே அதிகம் பயன்படுத்தப்படுகிறது. சௌராட்டிர எழுத்துகளுடன் இணையான தமிழ், தேவநாகரி எழுத்துகளும் தரப்பட்டுள்ளன.
# சௌராட்டிர மொழி எழுத்து

## எழுத்துமுறைகள்

### உயிர் எழுத்துக்கள்

| சௌராட்டிரம் | தமிழ் | தேவநாகரி |  |
| --- | --- | --- | --- |
| ꢂ | அ | अ |  |
| ꢃ | ஆ | आ |  |
| ꢄ | இ | इ |  |
| ꢅ | ஈ | ई |  |
| ꢆ | உ | उ |  |
| ꢇ | ஊ | ऊ |  |
| ꢈ | ர்ரு | ररु |  |
| ꢉ | ர்ரூ | ररू |  |
| ꢊ | ல்லு | ल्लु |  |
| ꢋ | ல்லூ | ल्लू |  |
| ꢌ | எ | ऍ |  |
| ꢍ | ஏ | ए |  |
| ꢎ | ஐ | ऐ |  |
| ꢏ | ஒ | ऑ |  |
| ꢐ | ஓ | ओ |  |
| ꢑ | ஔ | औ |  |
| ꢂꢀ | அம் | अं |  |
| ꢂꢁ | அஹ | अ:꣎ | } |
# சௌராட்டிர மொழி எழுத்து

## எழுத்துமுறைகள்

### அகரமேறிய மெய்யெழுத்துக்கள்

| சௌராட்டிரம் | தமிழ் | தேவநாகரி |  |
| --- | --- | --- | --- |
| ꢒ | க | क |  |
| ꢓ | க2 | ख |  |
| ꢔ | க3 | ग |  |
| ꢕ | க4 | घ |  |
| ꢖ | ங | ङ |  |
| ꢗ | ச | च |  |
| ꢘ | ச2 | छ |  |
| ꢙ | ஜ | ज |  |
| ꢚ | ஜ2 | झ |  |
| ꢛ | ஞ | ञ |  |
| ꢜ | ட | ट |  |
| ꢝ | ட2 | ठ |  |
| ꢞ | ட3 | ड |  |
| ꢟ | ட4 | ढ |  |
| ꢠ | ண | ण |  |
| ꢡ | த | त |  |
| ꢢ | த2 | थ |  |
| ꢣ | த3 | द |  |
| ꢤ | த4 | ध |  |
| ꢥ | ந/ன | न |  |
| ꢦ | ப | प |  |
| ꢧ | ப2 | फ |  |
| ꢨ | ப3 | ब |  |
| ꢩ | ப4 | भ |  |
| ꢪ | ம | म |  |
| ꢫ | ய | य |  |
| ꢬ | ர | र |  |
| ꢭ | ல | ल |  |
| ꢮ | வ | व |  |
| ꢰ | ஷ | ष |  |
| ꢱ | ஸ | स |  |
| ꢲ | ஹ | ह |  |
| ꢳ | ள | ळ |  |
| ꢒ꣄ꢰ | க்ஷ/க்.ஷ் | क्ष |  |
| ꢥꢴ | ந: | न्ह |  |
| ꢪꢴ | ம: | म्ह |  |
| ꢬꢴ | ர: | र्ह |  |
| ꢭꢴ | ல: | ल्ह | } |
# சௌராட்டிர மொழி எழுத்து

## எழுத்துமுறைகள்

### உயிர்மெய்யெழுத்துக்கள்

க் எழுத்திற்கு மட்டுமான உயிர்மெய் வரிசை தரப்பட்டுள்ளது.
ꢒகक ꢒꢵகாका ꢒꢶகிकि ꢒꢷகீकी ꢒꢸகுकु ꢒꢹகூकू ꢒꢺக்ருक्रु ꢒꢻக்ரூक्रू ꢒꢼக்லுक्लु ꢒꢼꢵக்லூक्लू
ꢒꢾகெकॅ ꢒꢿகேके ꢒꣀகைकै ꢒꣁகொकॉ ꢒꣂகோको ꢒꣃகௌकौ ꢒꢀம்कं ꢒꢁகஹक: ꢒ꣄க்क्  
இவை தவிர மேலும் இரண்டு குறியீடுகள் உள்ளன. அவை பாதி ‘ய காரம், மற்றும் மூக்கொலி.  
அவை ஒருங்குறியில் ஏற்றப்படாததால் இங்கு குறிப்பிட இயலவில்லை. அந்த எழுத்துகளைக் கொண்டு 'ஸுரேஷு' என்ற சொல்லை எழுத முடியும்,  
இவற்றில் ர்ரூ, ல்லு, ல்லூ, அம், அஹ எழுத்துக்கள் அதிகம் பயன்படுவதில்லை.
ந, ம, ர, ல எழுத்துக்களுடன் ‘ஹ’ (ஃக) ஒலி சேர்ந்து ந: (nha), ம: (mha), ர: (rha), ல: (lha) என்பவை இம்மொழியில்
சிறப்பு ஒலிகளாக உள்ளன.
# சௌராட்டிர மொழி எழுத்து

## எழுத்துச் சீர்மை

சௌராட்டிரத்தில் உயிர் மெய்யெழுத்துக்கள் ஒரே சீரான முறையில் அமைந்துள்ளன. உயிர்க் குறிகள் எல்லாமே மெய்யெழுத்தின் வலது பக்கத்தில் எழுதப்படுகின்றன. தமிழ், தெலுங்கு, கன்னடம், இந்தி எழுத்துமுறைகளைக் காட்டிலும் சௌராட்டிர எழுத்துமுறை மேம்பட்டது. அதிக ஒலிகளை இவ்வெழுத்துகளைக் கொண்டு எழுதலாம்.  
தமிழில் ஆ என்ற உயிர்க்குறி (கா) மெய்யெழுத்தின் வலது பக்கத்திலும், எ என்ற உயிர்க் குறி மெய்யெழுத்தின் (கெ) இடது பக்கத்திலும், ஒ என்ற உயிர்க் குறி மெய்யெழுத்தின் (கொ) இடது வலது பக்கங்களிலும் இடம் பெறுகின்றன. மேலும் கு, சு, கூ, சூ என்ற உ மற்றும் ஊ உயிர்க் குறிகள் மெய்யெழுத்துகளுடன் பலவிதமான முறைகளில் சேர்த்து எழுதப்படுகின்றன.
:கு, ஙு, சு, ஞு, டு, ணு, து, நு, பு, மு, யு, ரு, லு, வு, ழு, ளு, று, னு;
:கூ, ஙூ, சூ, ஞூ, டூ, ணூ, தூ, நூ, பூ, மூ, யூ, ரூ, லூ, வூ, ழூ, ளூ, றூ, னூ.
:ஆனால் சௌராஷ்டிர மொழியில்
:ꢒꢸ, ꢓꢸ, ꢔꢸ, ꢕꢸ, ꢖꢸ, ꢗꢸ, ꢘꢸ, ꢙꢸ, ꢚꢸ, ꢛꢸ, ꢜꢸ, ꢝꢸ, ꢞꢸ, ꢟꢸ, ꢠꢸ, ꢡꢸ, ꢢꢸ, ꢣꢸ, ꢤꢸ, ꢥꢸ, ꢦꢸ, ꢧꢸ, ꢨꢸ, ꢩꢸ, ꢪꢸ, ꢫꢸ, ꢬꢸ, ꢭꢸ, ꢮꢸ, ꢯꢸ, ꢰꢸ, ꢱꢸ, ꢲꢸ, ꢳꢸ, ꢒ꣄
:ꢰꢸ, ꢒꢹ, ꢓꢹ, ꢔꢹ, ꢕꢹ, ꢖꢹ, ꢗꢹ, ꢘꢹ, ꢙꢹ, ꢚꢹ, ꢛꢹ, ꢜꢹ, ꢝꢹ, ꢞꢹ, ꢟꢹ, ꢠꢹ, ꢡꢹ, ꢢꢹ, ꢣꢹ, ꢤꢹ, ꢥꢹ, ꢦꢹ, ꢧꢹ, ꢨꢹ, ꢩꢹ, ꢪꢹ, ꢫꢹ, ꢬꢹ, ꢭꢹ, ꢮꢹ, ꢯꢹ, ꢰꢹ, ꢱꢹ, ꢲꢹ, ꢳꢹ, ꢒ꣄, ꢰꢹ
என்று உயிர்க்குறிகளான (ꢆ)ꢒꢸ, (ꢇ)ꢒꢹ ஒரே மாதிரி மெய்யெழுத்திற்கு வலது பக்கத்தில் எழுதப்படுவது
சீரான முறையாகும். (Uniformity) இது எளிதில் ஞாபகப்படுத்திக்கொள்ள உதவுகிறது.  
தெலுங்கு, கன்னட மொழிகளில் ‘கொ’ என்பது ஒரு முறையிலும் కొ, மொ என்பது பிறிதொரு முறையிலும் మొ எழுதப்படுகின்றன.  
தேவநாகரியில், மெய்யெழுத்திற்கு இடது, வலது, கீழ், மேல் என்று உயிர்க்குறிகள் இடம் பெறுகின்றன.
का, कि, की, कु, कू, कॅ, के, कै, कॉ, को, कौ, कं, क: ஆகிய எழுத்துகளைக் கொண்டு அறியலாம்.
# சௌராட்டிர மொழி எழுத்து

## மொழிக் கூறுகள்

சௌராஷ்டிர எழுத்து குறித்து டேவிட் டிரிஞ்சர் தனது ‘த ஆல்ஃபபெட் - எ கீ டு த ஹிஸ்டரி ஆஃப் மேன்கைண்டு’ என்ற நூலில் குறிப்பிட்டுள்ளார்.  
இது சமற்கிருதத்தினின்றும் தோன்றிய மொழியானாலும் தமிழ்நாட்டில் குடியேறிய பின்பு சில திராவிட மொழிக்கூறுகளை ஏற்றுக் கொண்டதால் உயிர் எழுத்துக்கள் எ மற்றும் ஒ (குறில் ஓசை) அதிகமாக பயன்படுத்தப் படுகின்றன.  
பா4ஷாரி4மானி மற்றும் ஜாபா3லி என்று இரண்டு பத்திரிக்கைகள் சௌராஷ்டிர மொழியில் வெளிவருகின்றன. இவற்றின் ஆசிரியராக டி. வி. குபேந்திரன் என்பவர் இருந்து வருகிறார்.
# சௌராட்டிர மொழி எழுத்து

## இவற்றையும் காண்க

- தொ. மு. இராமராய்
- சௌராட்டிரர்
# முதலாம் கிளமெண்ட் (திருத்தந்தை)

**புனித முதலாம் கிளமெண்ட்** (*Saint Clement I*) என்பவர் கத்தோலிக்க திருச்சபையால் நான்காம் திருத்தந்தையாகக் கருதப்படுகிறார். இவரை "உரோமை நகர் புனித கிளமெண்ட்" என்று அழைப்பதும் உண்டு. இவர் தொடக்க காலத் திருச்சபையின் தலைசிறந்த இறையியல் வல்லுநராய் இருப்பதால் "முதல் திருத்தூதுத் தந்தை" (First Apostolic Father) என்றும் அறியப்படுகிறார்.
# முதலாம் கிளமெண்ட் (திருத்தந்தை)

## வாழ்க்கைக் குறிப்புகள்

முதலாம் கிளமெண்டின் வாழ்க்கை பற்றி அதிக விவரங்கள் தெரியவில்லை. தெர்த்துல்லியன் (சுமார் 166 - சுமார் 220)என்னும் பண்டைக்காலத் திருச்சபை எழுத்தாளர் கூற்றுப்படி, கிளமெண்டு புனித பேதுருவிடமிருந்து திருப்பொழிவு பெற்றார்; முதல் நூற்றாண்டின் கடைசிப் பகுதியில் உரோமைத் திருச்சபையின் தலைவர்களுள் ஒருவராகத் திகழ்ந்தார்.  
- கிளமெண்ட் என்னும் பெயர் இலத்தீனில் "பரிவுள்ளவர்" என்று பொருள்படும். எனவே, கிறித்தவ வழக்கில் இவரை "சாந்தப்பர்" என்றும் கூறுவதுண்டு.  
தொடக்க காலத் திருச்சபை எழுத்தாளர்கள் பொதுவாக கிளமெண்டைப் புனித பேதுருவுக்குப் பின் மூன்றாம் அல்லது நான்காம் திருத்தந்தையாக வரிசைப்படுத்துகின்றனர். தெர்த்துல்லியன் கருத்துப்படி, கிளமெண்டு புனித பேதுருவுக்குப் பின் திருத்தந்தையாகப் பொறுபேற்றார். இக்குழப்பநிலை நிலவுவதற்கு ஒரு முக்கிய காரணம் முதல் நூற்றாண்டில் ஆயர் பதவி துல்லியமாக வரையறுக்கப்பட்டு, ஒரு மறைமாவட்டத்துக்கு ஒருவரே ஆயராக இருக்க முடியும் என்ற கருத்து தெளிவாக எழாததுதான்.
# முதலாம் கிளமெண்ட் (திருத்தந்தை)

## கிளமெண்ட் கொரிந்தியருக்கு எழுதிய மடல்

திருத்தந்தை முதலாம் கிளமெண்டின் எழுத்துப் படைப்பாக இன்று உள்ளது அவர் கொரிந்தியருக்கு எழுதிய மடல் ஆகும். அது சுமார் 96இல் எழுதப்பட்டது. புதிய ஏற்பாட்டைத் தவிர்த்து, தொடக்க காலத்தில் உருவான எழுத்துப் படையல்களுள் இதுவே மிக்க பழமையானது ஆகும். கொரிந்து திருச்சபைத் தலைவர்கள் சிலருக்கிடையே ஏற்பட்ட விவாதத்தைத் தொடர்ந்து அவர்களுள் சிலர் பதவிநீக்கப்பட்டனர். இச்சிக்கல் குறித்துத் தீர்ப்பு வழங்குவதாக கிளமெண்டின் மடல் உள்ளது. திருச்சபையில் "ஆயர்கள்" (கிரேக்கத்தில் episkopoi = கண்காணிப்பாளர்கள்), "மூப்பர்கள்" (Presbyteroi = குருக்கள்), "திருத்தொண்டர்கள்" (diakonoi = ஊழியர்கள்) என்னும் திருப்பணியாளர்கள் திருத்தூதர்களால் நியமிக்கப்பட்டவர்கள் ஆதலால் அதிகாரம் கொண்டிருக்கிறார்கள் என்று கிளமெண்ட் எடுத்துக் கூறினார். ஆயினும் அவர் episcopoi, presbyteroi என்னும் சொற்களை வேறுபடுத்தாமல் பயன்படுத்துவதும் உள்ளது.  
கிளமெண்டின் கடிதம் திருச்சபைகளில் புதிய ஏற்பாட்டுக் கடிதங்கள் போலவே வாசிக்கப்பட்டது. ஆயர்கள் (மூப்பர்கள்) திருச்சபையில் திருத்தூதர்களிடமிருந்து வரும் அதிகாரத்தைக் கொண்டுள்ளனர் என்று வலியுறுத்திய முதல் வல்லுநர் கிளமெண்ட் தான்.  
கிளமெண்ட் இரண்டாம் கடிதம் ஒன்றினையும் எழுதினார் என்றொரு மரபு உண்டு. ஆயினும் அண்மைக்கால அறிஞர்கள், அக்கடிதத்தை எழுதியவர் வேறொருவர் என்று கருதுகின்றனர்.
# முதலாம் கிளமெண்ட் (திருத்தந்தை)

## இறப்பும் திருவிழாவும்

நான்காம் நூற்றாண்டின் அளவில் தொடங்கிய ஒரு மரபின்படி, கிளமெண்ட் ட்ரேஜன் மன்னன் காலத்தில் தம் கிறித்த நம்பிக்கையை முன்னிட்டுச் சிறையில் அடைக்கப்பட்டார். அங்கும் அவர் பிற சிறைக்கைதிகளுக்குக் கிறித்துவின் செய்தியை அறிவித்தார். பின்னர் அவரை ஒரு நங்கூரத்தில் கட்டி கடலில் ஆழ்த்திக் கொன்றுவிட்டார்கள்.  
பல கிறித்தவ சபைகள் கிளமெண்டைப் புனிதராகப் போற்றுகின்றன. உரோமன் கத்தோலிக்க திருச்சபை,லூதரன் சபை மற்றும் ஆங்கிலிக்கன் சபை அவரது விழாவை நவம்பர் 23ஆம் நாளும், கீழை மரபுவழாத் திருச்சபைகள் சில நவம்பர் 24, வேறு சில நவம்பர் 25 ஆகிய நாள்களில் கொண்டாடுகின்றன.  
புனித பவுல் பிலிப்பியருக்கு எழுதிய திருமுகத்தில் "கிளமந்து" என்னும் ஓர் உடனுழைப்பாளர் பற்றிப் பேசுகிறார் (பிலிப்பியர் 4:3). அவர் திருத்தந்தை கிளமெண்டாக இருக்கலாம் என்று கி.பி. 3 மற்றும் நான்காம் நூற்றாண்டு ஆசிரியர்கள் கருதுகிறார்கள். அவர்களுள் ஒரிஜென், யூசேபியஸ், ஜெரோம் போன்றோர் அடங்குவர்.  
"திருத்தந்தையர் நூல்" (Liber Pontificalis) என்னும் பண்டைக்கால நூலின்படி, கிளமெண்ட் பேதுருவை அறிந்திருந்தார். கிரேக்க நாட்டில் ட்ரேஜன் மன்னனின் ஆட்சிக்கால மூன்றாம் ஆண்டில் (அதாவது கி.பி. 101இல்) இறந்தார்.
# ரஞ்சித் அமுனுகம

** ரஞ்சித் அமுனுகம** (*Ranjith Amunugama*), பிறப்பு: ஏப்ரல் 22 1969, இலங்கை மாவனெல்லையில் பிறந்த இவர் குருனாகலைப் பிரதேச அணியின் துடுப்பாட்டக்காரர். இவர் 102 முதல்தர துடுப்பாட்டப் போட்டியில் கலந்து கொண்டுள்ளார். இவர் 1989-2003/04 பருவ ஆண்டுகளில், இலங்கை தமிழ்யூனியன் விளையாட்டுக்கழக அணி, குருனாகலைப் பிரதேச அணி உறுப்பினராக பங்குகொண்டார்.
# ரஞ்சித் அமுனுகம

## மூலம்

- ரஞ்சித் அமுனுகம, - கிரிக்கட் ஆக்கைவ்
# சுஜித் ஆரியபால

** சுஜித் ஆரியபால** (*Sujith Ariyapala*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995 -96 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
# சுஜித் ஆரியபால

## மூலம்

- சுஜித் ஆரியபால, - கிரிக்கட் ஆக்கைவ்
# முகம்மது அஸ்கர்

** முகம்மது அஸ்கர்** (*Mohamed Askar*), பிறப்பு: திசம்பர் 13 1986, இலங்கை ராகமப் பிரதேச அணியின் துடுப்பாட்டக்காரர். இவர் எட்டு முதல்தர துடுப்பாட்டப் போட்டியில் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை பர்கர்ஸ் விளையாட்டுக்கழக அணி உறுப்பினராக பங்குகொண்டார்.
# முகம்மது அஸ்கர்

## மூலம்

- முகம்மது அஸ்கர், -கிரிக்கட் ஆக்கைவ்
# ஜே. அபொன்சோ

** ஜே. அபொன்சோ** (*J. Aponso*), இலங்கை மொரட்டுவைப் பிரதேச நோமார்ட் அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1994/95 பருவ ஆண்டுகளில், இலங்கை நோமார்ட் விளையாட்டுக்கழக அணி உறுப்பினராக பங்குகொண்டார்.
# ஜே. அபொன்சோ

## மூலம்

- ஜே. அபொன்சோ, - கிரிக்கட் ஆக்கைவ்
# மகேந்திர அமரசிங்க

** மகேந்திர அமரசிங்க** (*Mahendra Amerasinghe*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995 -96 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
# மகேந்திர அமரசிங்க

## மூலம்

- மகேந்திர அமரசிங்க, -கிரிக்கட் ஆக்கைவ்
# எழுபுன்னா

**எழுபுன்னா** இந்திய மாநிலமான கேரளாவின் ஆலப்புழை மாவட்டத்தில் உள்ள ஒரு பஞ்சாயத்து கிராமம் ஆகும். இது தேசிய நெடுஞ்சாலை 47 இல் ஆலப்புழா மற்றும் கொச்சி இடையே அமைந்திருக்கிறது. எழுபுன்னா கொச்சியில் இருந்து 23 கி.மீ. தொலைவில் உள்ளது. இது அரூர் சட்டமன்ற தொகுதி கீழ் உள்ள ஒரு கிராமம்.
# எழுபுன்னா

## பொருளாதாரம்

இங்கு இருப்பவர்களுக்கு இறால் வளர்ப்பு, போக்களை அரிசி சாகுபடி மற்றும் தென்னை வளர்ப்பு போன்றவை முக்கியமான வாழ்வாதாரமாக உள்ளன.
# ஏற்றுமானூர்

**ஏற்றுமானூர்** (*Ettumanoor*) இந்தியாவின் கேரளா மாநிலத்தின் கோட்டயம் மாவட்டத்திலுள்ள ஒரு முக்கிய நகரமும் நகராட்சியுமாகும். இந்நகரத்திலிருந்து வட கிழக்கில் 11 கிலோமீட்டர் தொலைவில் கோட்டயம் நகரமும், 65 கிலோ மீட்டர் தொலைவில் கொச்சி நகரமும் உள்ளன. ஏற்றுமானூர் சட்டமன்றத் தொகுதி கோட்டயம் மக்களவைத் தொகுதியின் ஒரு பகுதியாகும்.
# ஆண்டர்ஸ் பேரிங் பிரீவிக்

**ஆண்டர்ஸ் பேரிங் பிரீவிக் ** (Anders Behring Breivik, பிறப்பு 13&nbsp;பெப்ரவரி 1979) நோர்வே நாட்டு வலதுசாரி தீவிரவாதியும் சூலை 22, 2011 அன்று அந்நாட்டுத் தலைநகர் ஓசுலோவில் நடந்த இரட்டைத் தாக்குதல்களில் குற்றமிழைத்தவராக ஒப்புக்கொண்டவரும் ஆவார். இந்த இரட்டைத் தாக்குதல்களில் அரசு அலுவலக கட்டிடங்களில் நிகழ்ந்த குண்டுவெடிப்பால் எட்டு பேரும் உதயா தீவில் நோர்வே தொழிலாளர் கட்சியின் இளந்தொழிலாளர் அணியின் முகாமில் நடத்தியத் துப்பாக்கிச்சூட்டில் 69 பேரும் கொல்லப்பட்டனர்.  
பிரீவிக்கின் வலதுசார்பு போராட்டக்கொள்கள் அவராலும் பிறராலும் எழுதி தொகுக்கப்பட்டு தாக்குதல் நிகழ்ந்த நாளன்று மின்னூடகமாக பிரீவிக்கால் தனது ஆங்கிலப் புனைப்பெயரில் வெளியிடப்பட்ட *2083 – ஓர் ஐரோப்பிய விடுதலைப் பிரகடனம்* (A European Declaration of Independence) என்ற உரைத்தொகுப்பில் விவரிக்கப்பட்டுள்ளன. இந்த உரைத்தொகுப்பில் அவரது மாற்று இனத்தினரிடமுள்ள அச்சம், வெளிப்படுகிறது; பண்பாட்டு பழமைவாதம், வலதுசார்பு பரப்புரை, தீவிர தேசியவாதம் மற்றும் இசுலாமியக் காழ்ப்புணர்வை ஆதரிக்கிறது. மேலும் பன்முக பண்பாட்டையும் இசுலாம் மற்றும் அராபிய ஐரோப்பாவை அழித்து கிறித்தவ ஐரோப்பாவை நிலைநாட்டுவதை நோக்கமாக விவாதிக்கிறது.  
தாம் "கொடூரமான ஆனால் தேவையான" நடவடிக்கை எடுத்ததாக ஒப்புக்கொள்ளும் பிரீவிக் இவற்றை குற்றங்களாக ஏறக மறுத்துள்ளார். தான் சார்ந்துள்ள பன்னாட்டு இசுலாமிய எதிர்ப்பு பிணையத்தில் இருக் குழுக்கள் நோர்வேயிலும் மேலும் பல பிற நாடுகளிலும் இயங்குவதாகவும் கூறியுள்ளார்.இவற்றை காவல்துறை நம்பாதபோதும் மறுப்பெதுவும் வெளியிடவும் இல்லை.  
சூலை 25, 2011 அன்று பிரீவிக் குற்றவியல் சட்டத்தின் தீவிரவாதச் செயல்களான "சமூகத்தின் அடிப்படை செயல்களை குலைப்பதாக அல்லது அழிப்பதாகவும்" "மக்களிடையே பெரும் பயத்தை உண்டாக்கியதாகவும்" குற்றம் சாத்தப்பட்டு  
2012 ஆகத்து 24 இல் ஒசுலோ நீதிமன்றம் ஆண்டர்சு பிரீவிக் 77 பேரைக் கொன்ற குற்றவாளி எனவும், அவர் சிறந்த மனநிலையுடனேயே இக்குற்றங்களைப் புரிந்துள்ளார் எனவும் தீர்ப்பளித்து அவருக்கு 21 ஆண்டுகள் தடுப்புக் காவல் சிறைத்தண்டனை விதித்தது. அத்துடன் அவர் குறைந்தது 10 ஆண்டுகளுக்கு சிறையில் இருக்க வேண்டும் எனவும், அதற்கு மேலும் அவர் சமூகத்திற்கு ஒவ்வாதவராக இருக்கும் பட்சத்தில் சிறைத்தண்டனை மேலும் நீடிக்கலாம் எனவும் தீர்ப்பளிக்கப்பட்டது. இதுவே நோர்வேயில் அளிக்கக்கூடிய அதிகபட்சத் தண்டனை ஆகும். நோர்வே நீதிமன்றம் சட்டபூர்வமானது அல்ல எனத் தான் கருதுவதால், மேன்முறையீடு செய்யப்போவதில்லை என பிரீவிக் தெரிவித்தார்.
# ஏ. அமரநாத்

** ஏ. அமரநாத் ** (*A. Amaranath*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992 /93 பருவ ஆண்டுகளில், இலங்கை சிங்க விளையாட்டுக்கழக அணி உறுப்பினராக பங்குகொண்டார்.
# ஏ. அமரநாத்

## மூலம்

- ஏ. அமரநாத், - கிரிக்கட் ஆக்கைவ்
# கொரட்டி

**கொரட்டி** (Koratty) இந்தியாவின் கேரளா மாநிலத்தின் திருச்சூர் மாவட்டத்தில் உள்ள நகரம். 2001 ஆம் ஆண்டு இந்திய மக்கள் தொகை கணக்கெடுப்பின்படி கொரட்டி மக்கள் தொகை 17,463.
# கொரட்டி

## அருகிலுள்ள ஊர்கள்

- மேலூர்
- கறுக்குற்றி
- காடுகுற்றி
- முரிங்கூர்
- சுனக்கரை
- நாலுகெட்டு
- திருமுடிக்குன்னு
- சிறங்கரை
- வாளூர்
- கட்டப்புறம்
- கொனூர்
# எரிக் டால்டன்

**எரிக் டால்டன்** (*Eric Dalton*, பிறப்பு: திசம்பர் 2 1906, இறப்பு: சூன் 3 1981), தென்னாப்பிரிக்க அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும் , 121 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 - 1939 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# இந்திக பஸ்நாயக்க

** இந்திக பஸ்நாயக்க ** (*Indika Basnayake*), பிறப்பு: அக்டோபர் 26 1979, இலங்கை குருனாகலைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டுகளில், இலங்கை குருனாகலை விளையாட்டுக்கழக அணி உறுப்பினராக பங்குகொண்டார்.
# இந்திக பஸ்நாயக்க

## மூலம்

- இந்திக பஸ்நாயக்க, - கிரிக்கட் ஆக்கைவ்
# ஜே. பந்துஜீவ

**சே. பந்துசீவ** (*J. Bandujeewa*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995/96 பருவ ஆண்டுகளில், இலங்கை முவர்சு விளையாட்டுக்கழக அணி உறுப்பினராக பங்குகொண்டார்.
# ஜே. பந்துஜீவ

## மூலம்

- ஜே. பந்துஜீவ, - கிரிக்கட் ஆக்கைவ்
# 2011 நோர்வே தாக்குதல்கள்

**2011 நோர்வே தாக்குதல்கள்** என சூலை 22,2011 அன்று நோர்வேயில் அரசு அலுவலகங்கள் மீதும் அரசியல் கட்சியொன்றின் வேனிற்கால முகாம் மீதும் அடுத்தடுத்து நடத்தப்பட்ட இரட்டைத் தீவிரவாத வன்முறைகள் குறிப்பிடப்படுகின்றன. முதலாவதாக மத்திய ஐரோப்பிய வேனில் நேரப்படி 15:25:19 மணிக்கு மகிழுந்து ஒன்றில் வைக்கப்பட்ட வெடிகுண்டு ஒஸ்லோவில் பிரதமரின் அலுவலகத்திற்கு வெளியே அரசுச் செயலகக் கட்டிட வளாகத்தில் வெடித்தது. இந்த குண்டுவெடிப்பில் எட்டு பேர் கொல்லப்பட்டனர்; பலர் காயமடைந்தனர்.  
இரண்டாவது தாக்குதல் முதல் நிகழ்விற்கு இரண்டுமணிக்கூறுகளுக்கு பின்னர் உதோயா தீவில் நோர்வேயின் தொழிலாளர் கட்சி தனது இளைஞரணிக்காக ஏற்பாடு செய்திருந்த வேனிற்கால முகாமில் நடந்தது. காவல்துறையினரைப் போன்று உடையணிந்திருந்த நபர் ஒருவர் தனது துப்பாக்கியால் கூடியிருந்தவர்களைச் சரமாறியாக சுட 69 பேர் கொல்லப்பட்டனர். இவர்களில் நோர்வே பிரதமர் ஜென்ஸ் ஸ்டோல்டன்பெர்க்கின் அண்மித்த நண்பர்களும் நாட்டரசி மெட் மாரிட்டின் ஒன்றுவிட்ட சகோதரரும் அடக்கமாகும். இந்த பெருந்திரள் கொலைக்குக் காரணமாக 32 அகவை நிரம்பிய வலதுசாரி தீவிரவாதி ஆண்டர்ஸ் பேரிங் பிரீவிக்கை நோர்வே காவல்துறை கைது செய்தது; பின்னர் அலுவலக வளாக குண்டு வெடிப்பிற்கும் இவரே காரணம் என குற்றம் சாட்டியது. ஐரோப்பிய ஒன்றியம் உள்ளிட்ட பல நாடுகள் இந்தத் தாக்குதல்களைக் கண்டித்ததுடன் நோர்வேக்கு முழுமையான ஆதரவை வெளியிட்டன.  
உதோயாவில் நடத்தப்பட்ட துப்பாக்கிச்சூடு, பதியப்பட்ட வரலாற்றில் ஒரு தனிமனிதனால் கூடுதலான மக்கள் கொல்லப்பட்ட ஓர் நிகழ்வாகும்.
# எரிக் டேவிஸ்

**எரிக் டேவிஸ்** (*Eric Davies*, பிறப்பு: ஆகத்து 26 1909, இறப்பு: நவம்பர் 11 1976), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 16 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 - 1939 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# நளின் பண்டாரநாயக்க

** நளின் பண்டாரநாயக்க** (*Nalin Bandaranayake*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை நொன்டர்ஸ்கிரிப்ஸ் விளையாட்டுக்கழக அணி உறுப்பினராக பங்குகொண்டார். இவர் வலக்கை துடுப்பாட்டக்காரரும் மற்றும் இடக்கை மென் பந்து வீச்சாளரும் ஆவார்.
# நளின் பண்டாரநாயக்க

## மூலம்

- நளின் பண்டாரநாயக்க, - கிரிக்கட் ஆக்கைவ்
# மகேஸ் பண்டார

** மகேஸ் பண்டார** (*Mahesh Bandara*), பிறப்பு: செப்டம்பர் 18 1982, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2001/02 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
# மகேஸ் பண்டார

## மூலம்

- மகேஸ் பண்டார, - கிரிக்கட் ஆக்கைவ்
# அலன் டவ்சன்

**அலன் டவ்சன்** (*Alan Dawson*, பிறப்பு: நவம்பர் 27 1969), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2004 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# தனுசிக்க பண்டார

** தனுசிக்க பண்டார** (*Danusika Bandara*), பிறப்பு: செப்டம்பர் 4 1986, இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2008/09 பருவ ஆண்டுகளில், இலங்கை இராணுவ விளையாட்டுக்கழக அணி உறுப்பினராகப் பங்குகொண்டார்.
# தனுசிக்க பண்டார

## மூலம்

- தனுஸ்க பண்டார, - கிரிக்கட் ஆக்கைவ்
# சானுக பண்டார

** சானுக பண்டார** (*Chanuka Bandara*), பிறப்பு: அக்டோபர் 6 1979, இலங்கை குருனாகலைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டுகளில், இலங்கை குருனாகலை விளையாட்டுக்கழக அணி உறுப்பினராக பங்குகொண்டார்.
# சானுக பண்டார

## மூலம்

- சானுக பண்டார, கிரிக்கட் ஆக்கைவ்
# ஓசி டவ்சன்

**ஓசி டவ்சன்** (*Ossie Dawson*, பிறப்பு: செப்டம்பர் 1 1919, இறப்பு: திசம்பர் 22 2008), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 75 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 - 1949 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# எம். பலகல்ல

** எம். பலகல்ல** (*M. Balagalla*), பிறப்பு: மார்ச்சு 19 1978, இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996/97 பருவ ஆண்டுகளில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
# எம். பலகல்ல

## மூலம்

- எம். பலகல்ல, -கிரிக்கட் ஆக்கைவ்
# மகேஸ் போகஹலந்த

** மகேஸ் போகஹலந்த** (*Mahesh Bogahalanda*), பிறப்பு: செப்டம்பர் 28 1979, இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2001/02 பருவ ஆண்டுகளில், இலங்கை இலங்கை கடற்படை விளையாட்டுக்கழக அணி உறுப்பினராக பங்குகொண்டார்.
# மகேஸ் போகஹலந்த

## மூலம்

- மகேஸ் போகஹலந்த, -கிரிக்கட் ஆக்கைவ்
# முகம்மது அசாரி

** முகம்மது அசாரி** (*Mohamed Azary*), பிறப்பு: நவம்பர் 19 1972, இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2001/02 பருவ ஆண்டுகளில், இலங்கை கண்டி விளையாட்டுக்கழக அணி உறுப்பினராக பங்குகொண்டார்.
# முகம்மது அசாரி

## மூலம்

- முகம்மது அஸ்ஹாரி, -கிரிக்கட் ஆக்கைவ்
# சான்டர் டி பிரயன்

**சான்டர் டி பிரயன்** (*Zander de Bruyn*, பிறப்பு: சூலை 5 1975), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 180 முதல்தர துடுப்பாட்டப் போட்டிகளிலும், 193 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர். எம். அல்விஸ்

** ஆர். எம். அல்விஸ் ** (*RM Alwis*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995 /96 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# ஆர். எம். அல்விஸ்

## மூலம்

- ஆர். எம். அல்விஸ், - கிரிக்கட் ஆக்கைவ்
# அஜந்த

** அஜந்த** (*Ajantha )*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995 / 96 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# அஜந்த

## மூலம்

- அஜந்த, - கிரிக்கட் ஆக்கைவ்
# பி. அபயவிக்கிரம

** பி. அபயவிக்கிரம** (*B. Abeywickreme*), இலங்கை பானதுறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996 / 97 பருவ ஆண்டுகளில், இலங்கை பானதுறை விளையாட்டுக்கழக அணி உறுப்பினராக பங்குகொண்டார்.
# பி. அபயவிக்கிரம

## மூலம்

- பி. அபயவிக்கிரம, - கிரிக்கட் ஆக்கைவ்
# டி. அபேசேகர

** டி. அபேசேகர** (*D. Abeyasekera*), இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1996/97 பருவ ஆண்டுகளில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
# டி. அபேசேகர

## மூலம்

- டி. அபேசேகர, - கிரிக்கட் ஆக்கைவ்
# காஸ்ட் அவே

**காஸ்ட் அவே** (*Cast Away*) என்பது 2000 ஆம் ஆண்டில் டொம் ஹாங்ஸூம், ஹெலன் ஹன்ட்- உம் நடித்து வெளி வந்த ஆங்கிலத் திரைப்படம் ஆகும். இத்திரைப்படத்தினை இயக்கிவர் ராபர்ட் ஜெமேகிஸ். இத்திரைப்படத்தில் டொம் ஹாங்க்ஸ் பெட்எக்ஸ் என்னும் தனியார் அஞ்சல் துறையின் பணியாளராக நடித்துள்ளார். இந்த படத்தில் நடித்ததற்காக டொம் ஹாங்க்ஸ்-இன் பெயர் 73 ஆம் ஆஸ்கார் விருதிற்கு பரிந்துரைக்கப்பட்டது.
# காஸ்ட் அவே

## நடிகர்கள்

- சக் நோலண்டாக = டோம் ஹாங்க்ஸ்
- கெல்லி ப்ரீர்ஸாக = ஹெலன் ஹன்டு
- ஸ்டானாக = நிக் சீயர்சி
- பெக்கா ட்விக்காக = ஜெனிபர் லீவிஸ்
- ஜெர்ரி லாவேட்டாக = க்றிஸ் நோத்
- பேட்டின பீட்டர்சனாக = லாரி வைட்
- மெய்னர்ட் கிரஹாமாக - ஜெப்ரி பிளேக்
# காஸ்ட் அவே

## விருதுகள்

58 ஆவது கோல்டன் குளோப் விருதுகள்  
சிறந்த நடிகருக்கான விருது - டோம் ஹாங்க்ஸ்.
# காஸ்ட் அவே

## பரிந்துரைப்புகள்

73 ஆவது அகாதமி விருதுகள்  
சிறந்த முன்னணி நடிகர் - டோம் ஹாங்க்ஸ்.  
சிறந்த இசைக்கலப்பு (ராண்டி தோம், டோம் ஜான்சன், டென்னிஸ் சான்ட்ஸ் மற்றும் வில்லியம்.B.கப்லான்)
# பேனி டீ விலியர்சு

**ஃபேனி டீ விலியர்ஸ்** (*Fanie de Villiers*, பிறப்பு: அக்டோபர் 13 1964, தென்னாப்பிரிக்க அணியின் துடுப்பாட்டக்காரர். இவர் 18தேர்வுத் துடுப்பாட்டப் போட்டிகளிலும், 83 ஒருநாள் பன்னாட்டுத் துடுப்பாட்டப் போட்டிகளிலும், 102 முதல்தர துடுப்பாட்டப் போட்டிகளிலும், 173 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 -1998 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 -1997 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தென்னாங்கூர்

**தென்னாங்கூர்** என்பது தமிழ்நாட்டில் திருவண்ணாமலை மாவட்டத்தில் உள்ள ஒரு கிராமம். இங்கு பூரி ஜகன்னாதர் கோவிலைப் போல வடிவமைக்கப்பட்ட விஷ்ணுவிற்கு அர்ப்பணிக்கபட்ட பாண்டுரங்கன் கோயில் ஒன்று உள்ளது. இது இந்துக் கடவுளாகிய மீனாட்சியின் பிறப்பிடமாகவும் கருதப்படுகிறது. தென்னாங்கூர், தமிழ்நாடு மாநில தலைநகரான சென்னையிலிருந்து 110 கிலோமீட்டர் (68 மைல்) தொலைவில் இருக்கிறது.  
கடல் மட்டத்திலிருந்து சுமார் 128 மீட்டர் உயரத்தில், என்ற புவியியல் ஆள்கூறுகள் கொண்டு தென்னாங்கூர் புறநகர்ப் பகுதி அமைந்துள்ளது.
# தென்னாங்கூர்

## கல்வி

- அரசு மேனிலைப்பள்ளி, தென்னாங்கூர்
- அரசுக் கலைக் கல்லூரி, தென்னாங்கூர்
# சிதம்பரம்

**சிதம்பரம்** என்பது பின்வருவனவற்றுள் ஒன்றாக இருக்கலாம்:  
- சிதம்பரம் (நகரம்)
- தில்லையில் மலர்கள் (பெரிய புராணம்)
- சிதம்பரம் நடராசர் கோயில்
- சிதம்பரம் திருச்சித்ரகூடம் கோவிந்தராஜன் கோயில்
- சிதம்பரம் மக்களவைத் தொகுதி
- சிதம்பரம் (சட்டமன்றத் தொகுதி)
- ஈழத்துச் சிதம்பரம்  
;நபர்கள்  
- வ. உ. சிதம்பரம் பிள்ளை, கப்பலோட்டிய தமிழன்
- ப. சிதம்பரம், அரசியல்வாதி
- இராசகோபாலன் சிதம்பரம், அறிவியலாளர்
- அ. சிதம்பரம், மலேசிய எழுத்தாலர்
- சாமி சிதம்பரம், இதழாளர்
- சிதம்பரம் சுப்பிரமணியம், அரசியல்வாதி
- கப்டன் சிதம்பரம், ஈழப் போராளி
- சிதம்பரம் எஸ். ஜெயராமன், பாடகர்
- சக்தி சிதம்பரம், இயக்குநர்  
;வேறு  
- எம். ஏ. சிதம்பரம் அரங்கம்
# கூகுள்+

**கூகுள்+** அல்லது **கூகுள் ப்ளசு** *(Google+ or Google Plus)* என்பது கூகுள் நிறுவனம் தயாரித்து வழங்கும் சமூக வலையமைப்புத் தளம் ஆகும். இதன் மூலம் நாம் நமது கருத்துகள், புகைப்படங்கள், காணொளிகள், இணையதள உரலிகள் ஆகியவற்றை நமது வட்டத்தில் உள்ளவர்களுடன் பகிர்ந்து கொள்ள முடியும். அரட்டை மற்றும் காணொளி அரட்டை ஆகிய வசதிகளும் உள்ளது. இதிலுள்ள **+1** பொத்தான் கூகுள்+ இன் சிறப்பம்சமாகும்.  
இதன் பிரத்தியேக வசதிகளான பிகாசா ஆல்பத்தினை இப்பக்கத்துடன் இணைத்திருப்பது,ஜியோ என்ற புகைப்படம் எடுக்கப்பட்ட இடத்தினை குறிக்கும் வசதிகள் போன்ற ஏனைய வசதிகள் சிறப்பாக உள்ளது.இதன் அமைப்பு மற்ற வலையமைப்பு சேவைகளைவிட சற்று மிகுதியாக காணப்படுவதால் பேஷ்பூக் உடன் போட்டி நிலவ அதிக வாய்ப்பு உள்ளது.
# ஆண்ட்ரி பெரெங்கர்

**ஆண்ட்ரி பெரெங்கர்** (*Andri Berenger*), பிறப்பு: ஆகத்து 29 1991, இலங்கை கொழும்புப் பிரதேச அணியின் துடுப்பாட்டக்காரர். இவர் ஐந்து முதல்தர துடுப்பாட்டப் போட்டியில் கலந்து கொண்டுள்ளார். இவர் 2008/09-2010/11 பருவ ஆண்டுகளில், இலங்கை கொழும்பு சீதுவ விளையாட்டுக்கழக அணி உறுப்பினராக பங்குகொண்டார்.
# ஆண்ட்ரி பெரெங்கர்

## மூலம்

- அன்றி பிரெங்கள், - கிரிக்கட் ஆக்கைவ்
# ருமேஷ் புத்திக

** ருமேஸ் புத்திக** (*Rumesh Buddika*), பிறப்பு: நவம்பர் 14 1990, இலங்கை ராகமப் பிரதேச அணியின் துடுப்பாட்டக்காரர். இவர் ஐந்து முதல்தர துடுப்பாட்டப் போட்டியில் கலந்து கொண்டுள்ளார். இவர் 2010/11 பருவ ஆண்டுகளில், இலங்கை ராகம விளையாட்டுக்கழக அணி உறுப்பினராக பங்குகொண்டார்.
# ருமேஷ் புத்திக

## மூலம்

- ருமேஸ் புத்திக, - கிரிக்கட் ஆக்கைவ்
# அரியம்பூண்டி

**அரியம்பூண்டி**(Ariyampoondi) என்பது திருவண்ணாமலை மாவட்டம் வந்தவாசி தாலுகாவைச் சேர்ந்த ஒரு கிராமம். இது தேசூர் பேருராச்சியில் இருந்து மூன்று கிலோமீட்டர் தொலைவில் அமைந்துள்ளது. இந்த கிராமத்தில் மொத்தம் ஐம்பது குடும்பங்கள் வாழ்கின்றனர், இங்கு மொத்தம் 200க்கு மேற்பட்ட மக்கள் வாழ்கிறார்கள் இதில் படிக்கும் குழந்தைகள் 23 பேர் உள்ளனர். இங்கு பொங்கல், தீபாவளி, தமிழ் புத்தாண்டு போன்ற புகழ்பெற்ற திருவிழாக்கள் ஒவ்வொரு ஆண்டும் கொண்டாடப்படுகின்றன.
# அரியம்பூண்டி

## தொலைவு

- வந்தவாசியில் இருந்து 23 கி.மீ.
- திருவண்ணாமலையில் இருந்து 64 கி.மீ.
- சென்னையில் இருந்து 122 கி.மீ.
# அரியம்பூண்டி

## கோவில்கள்

அரியம்பூண்டி அருகில் சியமங்கலம் என்ற கிராமம் உள்ளது. இங்கு பல்லவ அரசரால் கட்டப்பட்ட குகைக் கோவில் உள்ளது.
# ஜுராசிக் பார்க் (திரைப்படம்)

## நடித்தவர்கள்

முதன்மைக் கட்டுரை:*ஜுராசிக் பார்க்* தொடரில் தோன்றிய கதைமாந்தரின் பட்டியல்  
| **எண்** | **கதைமாந்தர்** | **நடித்தவர்** | **குறிப்பு** |  |
| --- | --- | --- | --- | --- |
| 1 | ஆலன் கிரான்ட் (Dr.Alan Grant) | சாம் நெய்ல் (Sam Neill) | தொல்லுயிர் ஆய்வாளர் |  |
| 2 | எல்லி சாட்லர் (Dr.Ellie Sattler) | லாரா டென் (Laura Dern) | தொல் தாவர ஆய்வாளர் |  |
| 3 | இயான் மால்கம் (Dr.Ian Malcolm) | ஜெஃப் கோல்ட்ப்ளும் (Jeff Goldblum) | கணித வல்லுநர் |  |
| 4 | ஜான் ஹேமன்ட் (John Hammond) | ரிச்சர்ட் ஆட்டன்பரோ (Richard Attenborough) | இன்-ஜென் நிறுவனத்தின் தலைவர், ஜுராசிக் பார்க்கை உருவாக்கியவர் |  |
| 5 | அலெக்சிஸ் "லெக்ஸ்' மர்ஃபி (Alexis "Lex" Murphy) | அரியானா ரிச்சர்ட்ஸ் (Ariana Richards) | ஹேமன்டின் பேர்த்தி |  |
| 6 | திமோத்தி "டிம்" மர்ஃபி (Timothy"Tim" Murphy) | ஜோசெஃப் மெஸெல்லோ (Joseph Mazello) | ஹேமன்டின் பேரன் |  |
| 7 | இராபர்ட் முல்டூன் (Robert Muldoon) | பாப் பெக் ( Bob Peck) | பூங்காவின் காப்பாளர் |  |
| 8 | டொனால்ட் ஜென்னாரோ (Donald Gennaro) | மார்ட்டின் ஃபெர்ரீரோ (Martin Ferrero) | பூங்காவின் முதலீட்டாளர்கள் தரப்பு வழக்கறிஞர் |  |
| 9 | டென்னிஸ் நெட்ரி (Dennis Nedry) | வைன் நைட் (Wayne Knight) | பூங்காவின் கணிப்பொறி நிரலாளர் |  |
| 10 | ரே அர்னால்ட் (Ray Arnold) | சாமுவேல் எல். ஜாக்சன் (Samuel L. Jackson) | பூங்காவின் தலைமைப் பொறியாளர் |  |
| 11 | லூயி டாட்ஜ்சன் (Dr.Lewis Dodgson) | கேமரூன் தோர் (Cameron Thor) | பயோசின் நிறுவனத்தின் தலைவர் |  |
| 12 | ஜுவானிட்டோ ராஸ்டக்னோ (Juanito Rostagno) | மிகுவேல் சான்டோவல் (Miguel Sandoval) | அம்பர் பிசின் சுரங்கம் ஒன்றின் உரிமையாளர் |  |
| 13 | ஜெர்ரி ஹார்டிங் (Dr.Gerry Harding) | ஜெரால்ட் ஆர். மோலன் (Gerald R. Molen) | பூங்காவின் கால்நடை மருத்துவர் |  |
| 14 | ஹென்றி வூ (Dr.Henry Wu) | பி.டி. வோங் (BD Wong) | பூங்காவின் தலைமை மரபணு வல்லுநர் |  |
| 15 | - | ரிச்சர்ட் கிலே
(Richard Kiley) | பூங்காச் சுற்றுலாவில் வானொலி மூலம் வர்ணணையளிப்பவர் |  |
| 16 | திரு. டிஎன்ஏ -வின் (Mr. DNA) குரல் | கிரெக் பர்சன்
(Greg Burson) | படியெடுத்தல் முறையினை விளக்கும் அசைவூட்ட டிஎன்ஏ | } |
# ஜுராசிக் பார்க் (திரைப்படம்)

## தயாரிப்பு

### முன்னேற்றம்

புதினம் வெளியாவதற்கு முன்பே இயக்குநர் ஸ்டீவன் ஸ்பில்பேர்க்கின் கவனத்தை ஈர்த்தது. இப் புதின ஆசிரியர் இத்திரைப்படத்தின் முதல் திரைக்கதையையும் எழுதியவராவார்.|alt=Michael Crichton wearing a suit.]]
மைக்கேல் கிரைட்டன் முதன்முதலில், ஒரு தொன்மாவை மீளுருவாக்கும் பட்டதாரி மாணவரைப் பற்றிய திரைக்கதையைத்தான் சிந்தித்து வைத்திருந்தார். ஜுராசிக் பார்க் புதினத்தை எழுதத் தொடங்கும் வரை தொன்மாக்கள் மற்றும் படியெடுத்தலைப் பற்றிய ஆர்வம் அவருக்கு மிகுதியாக இருந்தது.  
இப் புதினம் வெளியாவதற்கு முன்பு அக்டோபர் 1989 இல் ஸ்டீவன் ஸ்பில்பேர்க், பின்னாளில் ER என அறியப்பட்ட தொடரின் திரைக்கதையைக் குறித்துக் கிரைட்டனுடன் கலந்துரையாடச் சென்றிருந்தார். அப்பொழுது அவருக்கு இப் புதினத்தைக் குறித்துத் தெரியவந்தது. "என்றாவது ஒரு நாள், நவீன மனித இனத்தின் அருகில் தொன்மாக்களைக் கொண்டுவந்தால் எப்படி இருக்கும் என்பதற்கு *ஜுராசிக் பார்க்* ஒரு நம்பகமான பார்வை" என அவர் தெரிவித்தார்.  
அச்சமயத்தில் கிரைட்டன், $ 15 லட்சத்தைப் பேச்சுவார்த்தைக்கு உட்படாத கட்டணமாகவும், தயாரிக்கப்படப் போகும் திரைப்படத்தின் ஒட்டு மொத்த வருவாயில் குறிப்பிடத்தக்க விழுக்காட்டையும் கோரினார். வார்னர் புரோஸ்.<nowiki/>மற்றும் டிம் பர்டன், கொலம்பியா பிக்சர்ஸ் மற்றும் ரிச்சர்ட் டோனர், 20ஆம் சென்சுரி பாக்ஸ் மற்றும் ஜோ தாந்தே ஆகியோர் திரைப்பட உரிமைகளை வாங்க முயன்றன.  
ஹூக் திரைப்படத்தை முடித்தபின்பு ஸ்பில்பேர்க், சிண்டலர்ஸ் லிஸ்ட் திரைப்படத்தை எடுக்க விரும்பினார். அமெரிக்க இசை நிறுவனத்தின் (அப்போதைய யுனிவர்சல் பிக்சர்ஸின் தாய் நிறுவனம்) தலைவரான சித் ஷீன்பெர்க் (Sid Sheinberg), அத் திரைப்படத்துக்குப் பச்சைக்கொடி காட்டியதுடன், " ஸ்பில்பேர்க் முதலில் *ஜுராசிக் பார்க்* திரைப்படத்தை எடுக்கவேண்டும்" என நிபந்தனை விதித்தார்.
# ஜுராசிக் பார்க் (திரைப்படம்)

## தயாரிப்பு

### படப்பிடிப்பு

மாதிரி. இடம்:யுனிவர்சல் ஸ்டுடியோஸ், ஜப்பான் .|alt=A utility car painted in green, yellow and red colors in a jungle park environment.]]
இருபத்தைந்து மாதங்கள் முன்-தயாரிப்புக்குப் பின் 1992-ஆம் ஆண்டு ஆகஸ்ட் 24 அன்று ஹவாய் பகுதிக்குட்பட்ட கவாய் தீவில் படப்பிடிப்பு துவங்கியது. புதினத்தின் களமாக கோஸ்ட்டா ரிக்கா இருந்தமையால் அங்கேயே நடத்தலாம் என முதலில் கருத்து நிலவியது. எனினும் உள்கட்டமைப்பு மற்றும் அணுகல் குறித்த ஸ்பில்பேர்க்கின் கவலைகள் அவரை ஏற்கனவே பணிபுரிந்த இடத்தைத் தேர்வுசெய்ய வைத்தன. திரைப்படத்தின் புயல் காட்சிகள் பலவும் இச் சூறாவளியின் போது படமாக்கப்பட்டன. காலிமைமஸ் துரத்தல் காட்சிக்கான படப்பிடிப்புக்களம், ஓஹு தீவின் குவாலோவா பண்ணைக்கு மாற்றப்பட்டது. துவக்கக் காட்சி ஒன்றுக்காக மின்னணு முறையில் ஒரு இயற்கைக் காட்சியின் அசையாப் படத்தை அசைவூட்ட வேண்டியதானது. படத்தின் திறப்புக் காட்சி, மவுய் தீவின் ஹைக்கூ பகுதியில் படமாக்கப்பட்டது. கூடுதல் காட்சிகள், "தடைசெய்யப்பட்ட தீவான" நீஹாவில் எடுக்கப்பட்டன. பூங்காவின் பார்வையாளர் மையத்தின் வெளிப்புறத்துக்காகக் கவாயிலுள்ள வேலி ஹவுஸ் பயிர்த்தோட்டப் பண்ணையில் ஒரு முகப்பு கட்டப்பட்டது. சாமுவேல் எல். ஜாக்சனின் பாத்திரம் ராப்டர்களால் கொல்லப்படும் நெடுங்காட்சி ஒன்றுக்காக உருவாக்கப்பட்ட களம், இனிகி சூறாவளியால் அழிக்கப்பட்டது.